РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

08 Број: 06-2/214-17

13. новембар 2017. године

Б е о г р а д

**З А П И С Н И К**

**СА 13. СЕДНИЦЕ ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА**

**ОДРЖАНЕ 6. НОВЕМБРА 2017. ГОДИНЕ**

Седница је почела у 11 часова.

Седницом је председавао председник Одбора Мехо Омеровић.

Седници су присуствовали: Љибушка Лакатош, Милена Турк, Љиљана Малушић, Оливера Огњановић, Марјана Мараш, Ружица Николић, Марија Јањушевић, Олена Папуга, чланови Одбора, као и Томислав Жигманов, заменик члана Одбора.

Седници нису присуствовали чланови Одбора: Никола Јоловић, Миланика Јевтовић Вукојичић, Милосав Милојевић, Весна Ивковић, Татјана Мацура, Маја Виденовић, Енис Имамовић и Елвира Ковач.

Седници су присуствовали народни посланици: Милимир Вујадиновић и Десанка Репац.

Поред наведених, седници су присуствовали и: Ненад Иванишевић, државни секретар, Богдан Лабан, градоначелник Суботице, Владица Димитров, председник Општине Димитровград, Александар Обреновић, Полицијска управа Суботица, Марио Шили, Центар за социјални рад, Сенди Жолт, Дом здравља Суботица, Салаи Саша, Комунална полиција, Марија Ушумовић Давчик, Градска управа Града Суботице, Илија Ђукановић, члан Градског већа, Снежана Tумбас Локетић, Центар за социјални рад, Синиша Трајковић, Црвени крст, Олга Ђуровић и Анђелка Пантовић, Центар за заштиту и помоћ тражиоцима азила, Гордана Грујичић, Група 484, Катрин Габриел (Kathrin Gabriel) и Новак Пешић, Мисија ОЕБСа у Србији.

Председник Одбора је констатовао да су испуњени услови за рад и одлучивање, те је предложио следећи

Д н е в н и р е д:

1. Разматрање питања миграција, азила и основних људских права.

Чланови Одбора су једногласно ПРИХВАТИЛИ предложени Дневни ред.

**ПРВА ТАЧКА ДНЕВНОГ РЕДА:** Разматрање питања миграција, азила и основних људских права

Председник Одбора, отварајући седницу и поздрављајући све присутне, осврнуо се на активности које Република Србија спроводи у вези са миграционим кретањима. Западнобалканска рута највећим делом је била у функцији транзитног тока миграната који на територију Европске уније улазе преко грчко-турске границе и настављају даље ка државама ЕУ. Република Србија нашла се на рути миграната који улазе превенствено са територије Македоније, али и територије Бугарске, и прелазе преко територије Србије да би ушли на територију ЕУ. Иако у основи транзитна земља, задржавање миграната на територији Републике Србије сада је знатно дуже услед затварања западнобалканске руте. Препознајући потребу хитног и координисаног деловања, на нивоу Владе Републике Србије је од 2015. године формирана Радна група за решавање проблема мешовитих миграционих токова коју чине министри пет ресорних министарстава и комесар Комесаријата за избеглице и миграције.Суботица је једна од општина која се најдиректније сусрела са свим изазовима које мигрантска криза са собом носи. Каква је данас ситуација у погледу обезбеђивања људских права, заштите и помоћи мигрантима, са којим се изазовима сусрећу институције и органи са нивоа локалне самоуправе, каква је безбедносна ситуација у контексту појачаних миграционих токова и шта ми као народни посланици можемо да учиимо како бисмо допринели решавању овог проблема, су само нека од питања која бисмо желели да размотрио на данашњој седници.

Богдан Лабан је навео да је Суботица град са више од 20 националности и конфесија што сматрају својом предношћу и могућношћу бржег развоја. На те посебности се надовезала још једна јер се сада суочавају са новом групом људи са свим њиховим животним и културолошким посебносима, мигратима који долазе из афричких и азијских земаља. Суботица се још 2012. године суочила са ови проблемима. Заштита деце и мајки је примарна и почетком 2014. у дому „Колевка“ је отворено прихватилиште за децу, прво и једино на балканској рути. Поред Савета за миграције формирана је Радна група за праћење миграција на територији Града Суботице која се бави координасиним активн остима са Владом, спречава хуманитарну катастрофу и помаже одржавању безбедности у срадњи са Министарством унутрашњих послова. Такође, успостављена је сарадња са невладиним сектором. Заједно са Владом и невладиним сектором отворен је прихватни центар који је под управом Комесаријата за избеглице и миграције. На крају се захвалио што се седница Одбора одржава у Суботици која се показала као град отвореног срца и поздан партнер како Влади тако и међународној заједници.

Владица Димитров је истакао да Димитровград као град на крајњем истоку Србије представљља улаз миграната из правца Азије. Суочили су се са мигрантским таласом 2015. године, а што је кулуминирало крајем 2015. и почетком 2016. године када је кроз Димитровград прошло 20000 миграната. С обзиром да Димитровград има десетак хиљада становника, велики број миграната је довео до одређених проблема. У то време за њихов смештај је коришћен објекат старе касарне, а након тога је формиран прихватни центар уз помоћ организације АСБ. Овај центар је отворен у децембру 2016. године и капацитета је до 100 особа. Тренутно у центру борави 81 особа, научешће су то породице са децом, четири самца, 42 деце од чега је 12 кренуло ове године у основну школу, а остали су се прикључили ученицима у средњој школи. Мигранти у Димитровграду су прилично интегрисани, средина их је прихватила и није било озбиљнијих инцидената, а добар пример представља њихово учешће у спортским активностима са локалним становништвом. Проблем је то што они сада бораве у овом центру дуже од годину дана и не знају када ће моћи наставити даље. Проблем представљају и капацитети Центра за социјални рад јер велик обим посла, нарочито када су у питању деца без родитељске пратње. Захвални су Министарству за рад и социјална питања и Комесаријату за избеглице и миграције на досадашњој подршци. Оно што је непознатица и што је питање за Републику јесте како даље и да ли се очекује неки озбиљнији програм интеграције.

Милимир Вујадиновић је, као председавајући Радне групе за праћење миграција на територији Града Суботице, указао на настанак и активности овог тела. Хуманитарно питање је оно што је било приоритетно. У моменту када је проблем настао, још 2012. године, Суботица има на стотине мигранта у неформалним камповима, а систем као организоан није постојао. Таеда се Влада укљуује и формира радну групу, а Град Суботица то прати на локаном нивоу и почиње координација са Владом. У радној групи су представници локаних инситуција као што су Центар за социјални рад, Црвеник крст, полиција, а све више почињу да се наслањају и на невладин сектор. Тада се отвара прихватни центар за мигранте. У том моменту на дневном нивоу је било и до 1500 људи, а најважније је било хуманирано и безбедноснто питање. Горући проблем су били деца и мајке и они су смештени у прихватилишту у дому Колевка. Укључене су и друге установе као што је дом здравља. Трентуно је у прихватом центру за мигранте 96 људи од чега је 66 деце. Деца су укључена уобнразовни систем. Дакле, у односу на ранији период када је било неколико хиљада људи, данас је ситуација много боља. Шта ће бити у будућности тешко је рећи. Лично мисли да ће проблем постојати и даље, али је добро што постоји смањен интензитет миграција и мањи притисак на земље на транзитној рути. Добро је што су посланици данас овде како би се на лицу места уверли какво је стварно стање.

Ненад Иванишевић, државни секретар у Влади Републике Србије, који је у претходном периоду био задужен за питање миграција, захвалио се на могућости да се данас обрати учесницима иако се више не бави овим питањем. Он је истакао да су од државних органа који су надлежни за ово питање најзначајнији Комесаријат за избеглице и миграције, Министарство унутрашњих послова, Министарство здравља и Црвени крст Србије. Влада Републике Србије је прва и једина која је формирала радну групу у овом региону, а на челу је био и остао министар Александар Вулин. Подсетио је да је мигрантска криза почела када је почео сукоб у Куманову. Влада се организовала да дочека избеглице из Куманова, а стигло је око 3.500 избеглица из Сирије, а касније се тај број кретао и до 12000. У Прешеву и Кањижи је у једном моменту било више миграната него становника. Било је проблема, нарочито у Кањижи која је у том тренутку имала 9000 становника. а 11000 миграната који су били смештени у парку. Ни у тим тренуцима, ни касније када су друге државе подизале ограде и зидове и када се на мигранте бацао сузавац, ми никада нисмо имали дилему каква ће бити политика државе према мигранитма и на то је веома поносан јер смо били хумани. Оно што је важно јесте да ни један динар из нашег буџета није потрошен. Било је подршке од међународних и невладиних органазциија, а Делегација Европске уније и сада покрива све трошкове боравка миграната у свим мигрантским центирима и покриваће их и следеће године. Оно што је Србија урадила и што ради је за понос свим грађанима Србије.

Председиник Одбора је изнео званичне податке о тренутном броју миграната. На дан 31. октобар 2017. године укупно је у центрима за азил и транзитно-прихватним центрима 3882 миграната, што говори о томе да мигрантска криза још није готова. У центрима за азил смештено је: Крњача 684 лицa, Сјеница 140 лица, Тутин 53 лицa, Боговађа 177 лица, Бања Ковиљача 117 лица. У транзитно-прихватним центрима је смештено: у Прешеву 247 лица, у Бујановцу 196, у Адашевцима 367, Принциповцу 185, у Сомбору 114, у Суботици 114, у Димитровграду 81 лица, у Босилеграду 42, Пироту 202, у ТЦ „Дивљана“, код Ниша 112 лица, у Обреновцу 779, у Кикинди 154, а у Врању 118 лица.

Структура по националности је: Авганистан (56.65% ) Ирак (16.31%) Пакистан (12.80%). Иран (4.77%) Сирија (2.40%).

У дискусији се прва за реч јавила народна посланица Ружица Николић. Она је изнела став Српске радикалне странке која сматра да Републикиа Србија нема никакав план ни програм уласка и проласка, као ни здржавања миграната у Србији. Са терена добијају информације какве проблеме људи имају са мигранитма. О томе говоре и медији. Скоро је била вест да је у Србији је пре више месеци боравио пакистански серијски убица који је касније ухапшен у Мађарској, а наша полиција га није лоцирала док је био у Србији. Од почетка су износили став да Србија нема услова за пријем миграната, а да нажалост данас у Србији избегли, прогнани и привремено расељени Срби још увек живе у прихватним центрима. Сматрају да Мађарска има одговоран однос према својој држави и подржавају политику г. Орбана. Не слажу се са сузавцем и малтретирањем, али подизање ограде сматрају државно одговорним понашањем. На крају је истакла да наша Влада нажалост нема тај однос, да се не зна где су мигранти распоређени, на иојим адресама, и да смо чак и законе из области образовања прилагођавали деци миграната, што није био случај са децом избеглих, прогнаних и привремено расељених Срба.

Милимир Вујадиновић је изео став да је и председнику државе и нашим државним органима такође држава на првом месту. Што се тиче избеглих и расељених лица са територије бивше Југославије, навео је податак да Град Суботица учествује на два пројекта када је у питању интеграција избеглих и расељених лица којих тренутно има 12 000 у Граду Суботици. Вредност пројеката је 700 000 евра а ни један динар Град Суботица није потрошио на решавање мигрантске кризе. Број миграната је тачно утврђен и тачно се зна гее су они смештени и сви су регистровани. Што се тиче образовног система, омогућено је деци избеглих и прогнаних лица са простора бивше Југославије да се образују, те демантује изнете наводе.

Љиљана Малушић је истакла да је Србија мултиетничка заједница и да је то наше богатсво, поготово за градове као што су Суботици и Димитовград. Овде се ради о поштовању људских права. Ми кроз целу нашу историју имао миграције, ми смо отворено друштво, социјално одговорно, и оно штио смо урдии треба да буде пример свима како радити са миграцијама.Треба уважавати туђе мишљење, али ми морамо помоћи људима који су у невољи.

Ружица Николић је појаснила да они нис потив тих људи, али их треба усмеравати и помагати у томе да оду у земље Европске уније.

Томислав Жигманов је истакао похвале по питању реакције државе у мигратској кризи, али је указао и на неке слабости и проблеме. Истакао је да постоје пропусти у погледу осигуравања приватних поседа у које су мигранти улазили, нарочито када је реч о напуштеним и приватним земљишним поседима и приватним просторима за становање. Није било тачне евиденције колика је штета начињена и поставља се евентуално питање обешетећења. Друго питање се односи на еконолошко стање, а мисли на смеће и отпаде који су остајали на споредним мигратнским рутама, а који се не могу брзо и једноставно разлагати, па би локалне самоуправе требале учинити напоре да се маркирају ти простори и да се покуша умањити штета.

Олена Папуга сматра да је са становипта хуманости учлињено много и да треба похвалити Владу. Међутим, треба размишљати и о томе дали су државни органи имали добру комуникацију са локалним становништвом. Њима нико није објаснио на време, на пример то да ће им деца ићи у школу са децом миграната. То је оно што је изостало. Можда зато и постоји неразумевање и отпор наших грађана.Такође, мигранте треба на неки начин едуковати и мисли да је са њима мало рађено. Не могу они људима да улазе на приватну имовину. Сигурно је да има екстрамних појединаца који то неће прихватити, али са њима треба да се ради, они ипак треба да се интегришу у наше душтво без обзира колико дуго или кратко овде остају. Треба радити не само са децом кроз образовни систем, већ и са њиховим породицама. Поставила је питање шта ће са њима бити даље, да ли ће и даље остати у тим центрима, да ли ће нешто радити док су овде, да ли има неких договора са међународном заједницом.

Ненад Иванишевић је истакао да Влада никада није запоставила бригу о грађанима Републике Србије који су избегли из бивших југословенских република и са територије АП Косово и Метохија. Тренутно је у току реализација регионалног стамбеног пројекта вредног преко 400 милиона евра, а за Србију је из тог програма одвојено 87 милиона евра и још 15 које је уговорила министарка за европске интеграције пре двадесетак дана. Када буде реализован тај пројекат, а он се за сада врло добро реализује кроз изградњу стамбених јединица и куповину грађевинског материјала за лица којима је то неопходно, у Србији више неће постојати ниједно лице које је смештено у избегличке колективне центре, него ће бити смештени у своје куће, односно станове. Навео је и да је Влада усвојила стратегију која се односи на миграције, а Србија је једина земља на мигрантској рути која је урадила регистрацију сваког мигранта који је ушао у нашу земљу. Регистрација се врши евидентирањем свих лица по правилима која захтева европски Интерпол, а то подразумева сликање, отиске прста и отиске длана. Све те базе података постоје и на располагању су свим државним органима који за то имају приступ, као и међународним организацијама и у сарадњи с њима се ти подаци размењују. Такође је истакао да се закони Републике Србије, а пре свега Кривични законик, стриктно примењују и на мигранте. Што се тиче рада са локалном заједницом, максимално су се трудили да раде са локалним заједницама. Србија јесте инклузивно друштво. Подсетио је на податак који је веома важан за људе који живе у Суботици, а то је да је прихватни центар за избеглице бошњачке народности 1993. године био на Палићу, као и да 1956. године, после мађарске револуције кад су били прогнани људи са оне стране границе, ни тада нисмо дизали зид или жицу, ни тад нисмо затворили границу него је била отворена и примали смо избеглице и са те стране.

Олена Папуга је појаснила да није мислила да нам избеглице сметају или да има нешто против њих, него да се с њима мора радити, јер ми смо из различитих култура и док су овде држава треба с њима да ради.

Марија Јањушевић је истакла да је Србија држава српског народа и свих грађана, односно националности који овде живе, тако да је приоритет апсолутно становништво Србије. Ограђује се од било каквог позивања на насиље и осуђује насиље у сваком облику. У Србији евидентно имамо проблем сиромаштва, имамо проблем да наше младе породице са децом одлазе из државе, имамо 50 000 становника мање сваке године. Сматра да је непрофесионално да се каже да ми овде нећемо насељавати мигранте, а да се хвали тиме да ускоро нећемо имати прихватне центре већ ће они бити смештени у стамбена насеља. Даље је навела да је мигрантска криза тек почела, да озбиљни таласи тек долазе. Информисани смо да Србија до сада ни један динар није потрошила на збрињавање миграната, али се поставља питање да ли ће тако остати и убудуће јер је имала прилику да чита документ о зајму ИБРД Србији за збињавање миграната, а зајам није донација. Поменула је и да смо усвојили закон који омогућава странцима да купују земљиште, а није редак случај да арапске фирме и инвеститори овде купују земљиште, па да се ту мора уочити нека релација. Навела је да јој смета кад се изједначавају избеглице са ових простора који имају исто културолошко наслеђе, исти језик, заправо то је био наш протерани народ и потпуно је логично да смо их примили. То не значи да ми не треба да помогнемо другим људима. Поставила је питање министру за унутрашње послове колико је људи, азиланата, упутило захтев за азил у Србији за пет година, и добила одговор да та бројка износи 700 000. Такође је навела да је из локалног акционог плана Младеновца јасно да је 2 милиона евра потребно да се збрину сва та лица, а то је преко 100 породица, кроз доделу монтажних кућа, грађевинског материјала, изградњу стамбених објекта итд. Навела је да јасно стоји у усвојеном акционом плану да се део средстава издваја и локална заједница, па поставља питање шта је то ако није издвајање средстава грађана Србије за збрињавање миграната. Поставила је и питање да ли Суботица има локални акциони план.

Председник Одбора је одговорио да Србија следи своју политику, свој Устав и своје законе. Сложио се с тим да Србија није богата земља, да се суочавамо са проблемом сиромаштва и незапослености, али да покушавамо да их решавамо. Осврнуо се и на питање безбедности и навео да Србија није мета за исламске терористе за разлику од неких држава Западне Европе. Навео је да не зна за бројку од 700 000 људи који су тражи азил, али мисли да нико није добио азил.

Ненад Иванишевић, одговарајући на постављена питања, поновио је да је регионални стамбени програм намењен за избеглице са простора бивше Југославије и интерно расељена лица са АП Косово и Метохија. Када је говорио о затварању прихватних центара то се није се односило на мигранте од 2013. године до данас, него се односило на прихватне избегличке центре, тј. људе који су избегли са ових простора, који говоре наш језик, лако се интегришу и за њих се граде станови и додељује грађевински материјал и они су део на које се односи акциони план у Младеновцу, Суботици и у осталим градовима у којима постоје избегла и прогнана лица. У вези изнетих података да има 700 000 људи који су тражи азил у Србији, навео је да је министар Стефановић рекао да је 700 000 људи исказало намеру за тражење азила, а знатно мањи број, мисли да се ради о 1700 људи је ушло у азилну процедуру. Значи, говори се о две различите категорије које Закон познаје. На крају је навео податке о броју избеглица у другим земљама. У Турској је 2 милиона избеглица, у Грчкој 80 000, у Бугарској 15 000, у Србији 3 000, у Аустрији 37 000, а у Немачкој 880 000.

Милимир Вујадиновић је рекао да је упознат о дешавањима у СО Младеновац. Ти људи су покушали да усвоје локални акциони план, а мисли да су га на крају и усвојили, да би могли да учествују на конкурсу за претходно поменутих 400 милиона евра да решавају питање људи који су данас држављани Репубике Србије, грађани ове земље и не желе да се врате у своје претходно место живљења. Град Суботица такође има локални акциони план, а он је био иницијатор доношења једног таквог акц.плана којим би се решавали стамбени проблеми људи избеглих са територије бивше Југославије. На основу тог акционог плана градоначелник Суботице је потписао прошле године два уговора вредности 700 000 евра за куповину сеоских кућа и доделу грађевинског материјала за 60 породица којима до сада стамбено питање није било решено. Такође је навео да желе да у наредом периоду изграде монтажне куће тј. читаво једно насеље за оне којима се не реши проблем кроз ова два програма. Младеновац има намеру да повуче 2 милиона евра за те намене и на томе им честита. Када је у питању мигрантска популација, мисли да је око 120 људи тренутно у поступку азила, а да је један азил одобрен. Нико од тих људи не жели да остане, а да би ове миграције престале потребно је да да тамо, на изворишту са кога долазе мигранти, дође до мирног решења. Када је у питању продаја земљишта странцима, крајем августа смо усвојили закон којим омогућавамо да земљиште купи странац, али да би неко купио земљиште ако није грађанин Републике Србије, мора да има регистровано предузеће најмање три године, да има машине, да има одобрен боравак десет година, и када све те услове испуни, онда може да купи највише два хектара.

Марија Јањушевић је навела да у локалном акционом плану који је усвојен у Младеновцу пише да је реч о локалном акционом плану за унапређење положаја миграната; да је њиме дефинисано да су мигранти у потреби без утврђеног статуса на територији Србије ушли из суседних замаља, а пореклом су из ратом захваћених подручја Блиског Истока и Африке; да је ГО Младеновац спремна да за време трајања локалног акционог плана (за мигранте) у свом буџету планира средства за учешће у пројектима за трајно стамбено збрињавање и економско оснаживање; а висина планираних средстава би била 10% од вредности уговора који се закључује са Комесаријатом за избеглице и миграције.

Марио Шили из Центра за социјални рад Суботице је упознао присутне са својим активностима у Радној групи и проблемима са којима су се сусретали. Центар као установа се бави и другим проблемима, на почетку нису имали преводиоце, не разумеју шта им мигранти говоре, а има их веома много и велика је флуктуација. Тешко је било да се ради, постојао је мањак људи, недостатак возила и средстава, а животи људи су били у питању и морали су да им помогну.

Председник Одбора је исказао разумевање за тежак посао који су запослени у центрима за социјални рад морали да обаве, а нарочито у општинама као што је Суботица и захвалио им се на посвећености, као и свим осталим члановима Радне групе. Такође се захвалио свим учесницма данашње седнице и навео да када Закон о азилу буде на дневном реду у Народној скупштини, Одбор ће бити укључен и разматрати предлог закона, као и посланици појединачно.

Седница је закључена у 12.58 часова.

СЕКРЕТАР ОДБОРА ПРЕДСЕДНИК ОДБОРА

Рајка Вукомановић Мехо Омеровић